**90 let Neže Maurer**

**Neža Maurer Škofič**, [slovenska](https://sl.wikipedia.org/wiki/Slovenci) [slavistka](https://sl.wikipedia.org/wiki/Slavist), [pesnica](https://sl.wikipedia.org/wiki/Pesnik), [pisateljica](https://sl.wikipedia.org/wiki/Pisatelj), [novinarka](https://sl.wikipedia.org/wiki/Novinar), [publicistka](https://sl.wikipedia.org/wiki/Publicist), [urednica](https://sl.wikipedia.org/wiki/Urednik) in [pedagoginja](https://sl.wikipedia.org/wiki/Pedagog)

\* [22. december](https://sl.wikipedia.org/wiki/22._december) [1930](https://sl.wikipedia.org/wiki/1930), [Podvin pri Polzeli](https://sl.wikipedia.org/wiki/Podvin_pri_Polzeli)

Oglejte si kratek film o Neži Maurer:

<https://www.youtube.com/watch?v=FlQjI3XL9J8>

Kaj smo izvedeli o Neži Maurer?

Odraščala je v revni družini. DA NE

Nikoli ni imela časa za svoja otroka. DA NE

Njeni hčerki je ime Ana. DA NE

Zgodaj je ostala brez moža. DA NE

Pisala je le doma v svoji sobi. DA NE

Če je bil odgovor NE, napišite tako, da bo prav.

Preberite intervju in si oglejte kratke posnetke ob pisateljičinem rojstnem dnevu - Neža Maurer je decembra dopolnila 90 let:

<https://www.rtvslo.si/kultura/knjige/90-let-neze-maurer-pesem-mi-je-vdirala-v-duso-brez-nadzora/546505>

Odgovorite na vprašanja:

Koliko pesniških zbirk je izdala Neža Maurer?

Kdaj je napisala svojo prvo pesem?

Koliko njenih pesmi je uglasbenih?

O čem je razmišljala, ko je morala biti med epidemijo zaprta v domu?

Po kom je podedovala pozitiven odnos do življenja?

S čim je najraje potovala?

Kaj pa njen odgovor na vprašanje Kako živiš devetdeset let?

Poslušajte slovenske igralke in igralce, vsak recitira eno pesem Neže Maurer.

Če si lahko vzamete več časa, si oglejte še film Potovka.

Prilagam še nekaj pesmi, izberite eno in napišite nekaj misli o tem, zakaj ste izbrali prav to.

Lansko leto smo misli o poeziji Toneta Pavčka vključili v bilten To smo mi, letos bomo objavili pesmi Neže Maurer in vaša razmišljanja o njih. Nekaj vaših besedil bom poslala tudi pesnici – vesela jih bo!

Nekatere pesmi so otroške, a to ne pomeni, da ne povedo veliko tudi odraslim. Veliko pesmi Neže Maurer smo slišali v recitalu Pozdrav pomladi. Recital si lahko ponovno ogledate in poslušate interpretacije pesmi o mamah, otroku, pomladnem vetru … Svoje misli lahko zapišete tudi ob eni pesmi iz recitala:

<https://www.facebook.com/Udru%C5%BEenje-Slovenaca-RS-Triglav-Banja-Luka-876268062450850/>

RAHLO, NEŽNO

Rahlo, nežno,   
kot se cvet dotakne cveta,   
zrak vode, veter skale -   
se želja dotakne srca ...   
Rahlo, nežno.

KAKO PISATI

Pisati – kakor voda hiti, pisati – kakor trava latí, pisati – kakor skače kozlič, pisati – kakor poje ptič, pisati – kakor sonce sije, pisati – kakor burja brije, prezreti oblake in skale, kot da jih ni; prezreti pohvale in šale –in pisati, kot da znaš na vsem svetu samo ti.

SVET JE PREPROST

Svet je preprost,  
kadar ni strahu.  
Življenje je lepo,  
kadar ni poslavljanja.  
Četudi od sebe,  
kakršen si bil,  
pa nisi več.

NEKAJ ALI NEKDO

Vsak od nas je samotna gora,  
otok, mogoče zvezda,  
ali nekaj še bolj samotnega,  
temnega v temi.  
  
Čudež je že to,  
da se pojavi nekaj  
ali nekdo,  
ki to temo razžari.  
  
In nič več.

K TEBI POTUJEM

vse svoje življenje.  
In ko bo življenja konec,  
kako bom potovala?  
Pridi mi naproti!  
Hodim zelo počasi,  
a se nikoli ne utrudim.  
Moje življenje je potovanje k tebi.  
  
  
ŠOPEK BELIH BREZ

Podaril si mi šopek belih brez, povezan z dolgo, svetlo cesto.   
Podaril si mi sončni pled in mi ga ogrnil.   
Podaril si mi nasmeh priprtih oči.   
Oprosti, nisem se zahvalila za brezo, cesto in sonce -   
videla sem samo nasmeh   
in nisem mogla izreči besede.

DOMOV

»Greš domov?« me vpraša drobno otroče plavih oči. »Vsi gremo domov,« mu rečem in ono se veselo smeji. Domov. Dom je tam, kjer je ljubezen. Toliko je hiš in tako malo domov. Kam naj grem? Otroče gleda za mano in verjame, da grem domov.

PREBOLETI JE TREBA

še sebe -  
kakršen si,  
pa ne bi hotel biti.  
Treba je naprej  
zaradi žejne rože,  
lačne ptice,  
otroškega joka.  
Šele ko tega ne bi bilo,  
bi smel sesti   
in obupati.

KADAR LJUBIMO

Sama sva na svetu - ti in jaz.   
To je vedno tako, kadar ljubimo.   
  
Povej mi dosti lepih besed,   
nabrati jih morava za vse življenje:   
najina ljubezen je večna.   
To je vedno tako, kadar ljubimo.   
  
Ne misli na smrt!   
Poslušaj: Vrtnica se je razcvetela, sonce je vzšlo žareče.   
Nikogar ni razen tebe, da bi mu to povedala -   
in vsak dan je bolj res.   
Vedno je tako, kadar ljubimo.   
  
V posteljo najinih dlani položiva svet,   
da se spočije, da se ogreje od najinega diha.   
Ves svet je v najinih rokah, v najinih prstih -   
vedno je tako, kadar ljubimo.

VSAKO JUTRO

Vsako jutro nov svit

svetla želja po novem,

leden strah pred novim.

Nikoli ne veš,

katera izpolnitev te oslepi,

katero veselje spodmakne tla,

katera ljubezen ti ustavi srce.

Vsako jutro nova želja,

nov strah.

OGRAJE

Kdo si je drznil postaviti ograje,

zbiti plotove,

razmejiti naše in vaše,

moje in tvoje?

Begamo sredi lastnega nesmisla,

omejeni v zamejenem prostoru

iščemo drug drugega.

Izgubljamo sebe.

Ograje pa kar rastejo više in više.